Document ID: 32005R0013

REGOLAMENT TAL-KUMMISSJONI (KE) Nru 13/2005
tas-6 ta' Jannar 2005
li jimplimenta r-Regolament tal-Parlament Ewropew u tal-Kunsill (KE) Nru 1177/2003 dwar l-istatistiċi Komunitarji dwar id-dħul u l-kundizzjonijiet ta' l-għajxien (UE-SILC) fir-rigward tal-fatturi (varjabbli) sekondarji fil-mira li għandhom x'jaqsmu ma’ “parteċipazzjoni soċjali”
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 dwar l-istatistiċi dwar id-dħul u l-kundizzjonijiet ta' l-għajxien (UE-SILC) (1) u b' mod partikolari l-Artikolu 15(2)(f) tiegħu,
Billi:
(1)
R-Regolament (KE) Nru 1177/2003 stabbilixxa qafas komuni għall-produzzjoni sistematika ta' l-istatistiċi Komunitarji dwar id-dħul u l-kundizzjonijiet ta' l-għajxien, li jinkorporaw informazzjoni rappreżentattiva u lonġitudinali, komparabbli u fil-ħin dwar id-dħul u l-livell u l-kompożizzjoni tal-faqar u l-esklużjoni soċjali fuq livelli nazzjonali u ta' l-Unjoni Ewropea.
(2)
Taħt l-Artikolu 15(2)(f) tar-Regolament (KE) Nru 1177/2003, miżuri ta' implimentazzjoni huma meħtieġa għall-lista ta' żoni sekondarji fil-mira u fatturi varjabbli li għandhom jiġu inklużi kull sena fil-komponent rappreżentattiv ta' l-UE-SILC. Għall-2006, il-lista ta' fatturi varjabbli sekondarji fil-mira inkluża fit-taqsima “Parteċipazzjoni Soċjali” (li għandha x’taqsam partikolarment mal-parteċipazzjoni f' avvenimenti kulturali, integrazzjoni ma' qraba, ħbieb u ġirien, u l-parteċipazzjoni f' attivitajiet formali u informali), għandha tiġi ddefinita, flimkien mal-kodiċi varjabbli u definizzjonijiet.
(3)
Il-miżuri pprovduti f'dan ir-Regolment huma skond l-opinjoni tal-Kumitat tal-Programmi Statistiċi,
ADOTTAT DAN IR-REGOLAMENT:
Artikolu 1
Il-lista ta' fatturi varjabbli sekondarji fil-mira, il-kodiċi varjabbli u d-definizzjonijiet għat-Taqsima 2006 għall-“parteċipazzjoni soċjali” li għandha tiġi inkluża fil-komponent rappreżentattiv ta' l-istatistiċi Komunitarji dwar id-dħul u l-kundizzjonijiet ta' l-għajxien (UE-SILC) għandha tkun elenkata fl-Anness.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar is-6 ta' Jannar 2005.

Labels: 0
19